ઘણા લોકો જે તે વિસ્તારમાં જાય તો ત્યાંની સ્થાનિક સંસ્કૃતિનું સન્માન નથી કરતા હોતા. દા.ત. ભારત એ કંઈક અંશે રૂઢિવાદી દેશ છે. અહીં કપડાંની મર્યાદા, ખાણીપીણીની મર્યાદા રાખવી જોઈએ. એટલે અહીં વિદેશી પર્યટકોએ બહુ અંગપ્રદર્શક વસ્ત્રો પહેરવાનું ટાળવું જોઈએ તેવી સલાહ (આદેશ નહીં) અપાય છે. આ જ રીતે તમે પૂર્વ કે ઉત્તરાખંડ વિસ્તારમાં ફરવા જાવ તો ત્યાં નેપાળ કે ચીનના લોકો જેવા દેખાતા લોકો મળી આવે તો તેમની મજાક ઉડાડવાનું ટાળવું જોઈએ.